**Ikatan Muslimin Malaysia** (disingkatkan kepada **ISMA**, Jawi: ‏ايکتن مسلمين مليسيا‎code: ms is deprecated ‎, Arab: جمعية الاتحاد الإسلامي الماليزيcode: ar is deprecated ) ialah sebuah badan bukan kerajaan Malaysia yang berfahaman ultrakonservatif dan Islamis. Ia ditubuhkan pada 7 Julai 1997 di bawah nama **Ikatan Siswazah Muslim Malaysia** sebelum kemudian menukar namanya kepada **Ikatan Muslimin Malaysia** pada tahun 2005.

Badan berwibawa ini sangat lantang menentang sebarang usaha yang dilihat menyebarkan "unsur-unsur liberalisme, keberadaan mazhab Syiah serta Kristianisasi" di negara tersebut.

Organisasi ini mempunyai 45 cawangan berdaftar di seluruh Malaysia dan 8 cawangan luar negara. Ia mempunyai pertalian dengan parti politik Barisan Jemaah Islamiah Se-Malaysia melalui keanggotaan banyak ahlinya sebagai calon parti tersebut serta pertubuhan amal Aman Palestin ditubuhkan bekas presidennya Abdullah Zaik Abdul Rahman sebagai presiden dari 2004 hingga 2008.

Organisasi
----------

### Presiden ISMA

* Dr. Abdul Hadi Abd Rahman (1997 - 2005)
* Ustaz Abdullah Zaik Abdul Rahman (2005 - 2018)
* Haji Aminuddin Yahaya (2018 - 2019)
* Ustaz Muhammad Fauzi Asmuni (2019 - 2023)
* Ustaz Shuhaib Ar-Rumy Selamat (2023 - kini)

### Keahlian

ISMA membuka keahlian kepada masyarakat yang berusia 18 tahun dan ke atas secara atas talian.

### Malaysia

ISMA mempunyai 45 cawangan berdaftar di seluruh Malaysia dan menjalankan pelbagai program dan aktiviti setempat melalui cawangan-cawangan ISMA.

### Luar Malaysia

ISMA di luar negara digerakkan oleh mahasiswa dan mahasiswi Malaysia yang komited dengan fikrah dan matlamat ISMA. ISMA di luar negara bergerak sebagai persatuan kebajikan dan akademik mahasiswa dan mahasiswi Malaysia di luar negara. Cawangan luar negaranya yang pertama didirikan di Mesir pada tahun 2006 dengan penubuhan jawatankuasa penaja sebelum dirasmikan pada tahun 2008 dengan Jabatan Penuntut Malaysia Kaherah (JPMK) di bawah Kedutaan Besar Malaysia Kaherah (KBMK). 

Cawangan kedua terletak di Australia yang dilancarkan secara rasmi di Melbourne pada 16 Julai 2009 disempurnakan oleh Setiausaha I Duta Besar Malaysia di Australia, Dr. Sirajuddin Bin Suhaimee di University of Melbourne. 3 cawangan benua lain iaitu Adelaide, Brisbane dan Sydney turut menyusul. Jordan turut menjadi pilihan cawangan di Timur Tengah setelah didaftarkan secara rasmi dengan Education Malaysia Jordan (EMJ) pada 18 Januari 2012.

UK-Eire, India, Jepun, Korea dan New Zealand juga mempunyai cawangan-cawangan ISMA yang tersendiri.

Agensi ISMA
-----------

ISMA juga mempunyai beberapa persatuan di bawahnya sebagai sayap. Antaranya ialah:

* Persatuan Belia Islam Nasional (PEMBINA),
* Kelab Remaja ISMA (KRIM),
* Kelab Anak Hebat (NAZIM),
* Majlis Ulama Ikatan Muslimin Malaysia (MUIS),
* Ikatan Pengamal Perubatan Muslimin Malaysia (I-Medik)

Penglibatan ISMA di Malaysia
----------------------------

Konvensyen Pemikiran Imam Hasan Al-Banna Dalam Melakar Agenda Bangsa KOBANNA
ISMA dilihat aktif dalam memperjuangkan hak-hak orang Islam di Malaysia dengan mengeluarkan beberapa kenyataan di ruang akhbar agar pihak kerajaan dapat mengambil perhatian mengenainya. ISMA juga turut terlibat dalam menganjurkan program HIMPUN bertujuan untuk memberi kesedaran kepada umat Islam di Malaysia tentang bahayanya murtad.

ISMA juga merupakan salah satu kompenan dalam pertubuhan Allied Coordinating Committee of Islamic NGOs (ACCIN) yang ditubuhkan atas dasar menjaga kepentingan umum umat Islam daripada dicabar.

Di peringkat pusat, ISMA dilaporkan telah menganjurkan siri konvensyen iaitu Konvensyen Pemikiran Hasan al-Banna (2010), Konvensyen Memperingati 500 Tahun Kejatuhan Empayar Melayu Islam Melaka (2011) dan Konvensyen Memartabat Islam Memperkasa Ummah (2012). Turut dianjurkan ialah program bersifat kekeluargaan seperti Konvensyen Keluarga Melayu Muslim (2011). 

ISMA juga banyak memfokuskan aktivitinya pada pembinaan jatidiri dan kemasyarakatan dengan program-program seperti Qiamullail, I'tikaf, ramah mesra, gotong-royong dan sukaneka. 

ISMA juga dilihat terlibat dalam mengadakan program-program motivasi dan kelas-kelas pengajian agama seperti kelas Al-Quran, Kem Lepasan SPM, Jambori Remaja Muslim dan lain-lain. Mereka juga dilihat aktif memberi kesedaran terhadap masyarakat akan pengaruh liberalisme, fahaman Syiah, kristianisasi dan isu-isu sosial.

Kontroversi
-----------

### Slogan

Slogan ISMA : 

* **Membangun Umat Beragenda**

Slogan ini menggantikan slogan ‘Membina Generasi Harapan’ yang diguna pakai sebelumnya oleh ISMA. Slogan ini membawa maksud ISMA mengajak agar umat Islam, khususnya di Malaysia, memiliki agenda besar untuk menjaga kepentingan Islam termasuk perpaduan umat Islam. Slogan ini dilihat sebagai slogan yang lebih universal berbanding slogan "Melayu Sepakat, Islam Berdaulat" yang khusus bagi permasalahan umat Islam Malaysia.  

* **Melayu Sepakat, Islam Berdaulat**

"Melayu Sepakat"; menurut ISMA, bererti umat Melayu yang bersepakat dan bermuafakat dalam perkara-perkara yang berkait dengan kepentingan bersama, apatah lagi yang berkait dengan mendaulatkan Islam di tanah air. ISMA menggunakan firman Allah swt dalam Al-Quran yang bermaksud, *"Bertolong-tolonglah kamu dalam kebajikan dan taqwa, dan jangan kamu bertolong-tolong dalam dosa dan permusuhan"* (Al-Maidah) sebagai dalilnya. Lawan kepada "Bersepakat" adalah pertelingkahan yang membawa kepada hilangnya kekuatan. Firman Allah yang bermaksud, *"Dan jangan kamu bertelingkah, nanti kamu rosak dan hilang kekuatan kamu. Bersabarlah, sesungguhnya Allah bersama orang-orang sabar"* (Al-Anfaal).

  

"Islam Berdaulat"; merujuk kepada kedudukan Islam sebagai sebuah sistem yang tertinggi dari aspek pemerintahan, pengaruh dan pembuat keputusan. Merujuk kitab-kitab Fiqh, kedudukan Islam yang tertinggi sering dirujuk kepada firman Allah swt dalam kitab Al-Quran bermaksud, *"Dan Allah sekali-kali tidak akan menjadikan jalan untuk orang-orang kafir di atas orang-orang beriman"*(An-Nisa': 141)  
  
  
Slogan ini menimbulkan spekulasi dan perbahasan dalam kalangan pejuang-pejuang, persatuan dan parti Islam di Malaysia. Perkataan 'Melayu' di dalam slogan ISMA itu sering ditafsir sebagai lambang perjuangan ISMA khusus kepada orang Melayu sahaja dan tidak bersifat universal kepada perjuangan Islam.  
  
Menurut ISMA, istilah 'Melayu' digunapakai kerana di Malaysia, bangsa Melayu adalah kumpulan majoriti di Malaysia. Oleh kerana orang Melayu dirujuk sebagai orang Islam dalam perlembagaan, dengan membawa kesepakatan di kalangan bangsa Melayu membolehkan kepimpinan Islam dibentuk di peringkat pentadbiran negara. Walau bagaimanapun, ini tidak bermaksud kaum lain yang beragama Islam disisihkan. Yang utamanya bangsa Melayu memegang kuasa pentadbiran sebagai majoriti bumiputera di Malaysia.

### Politik

ISMA mula terlibat dalam dunia politik Malaysia pada tahun 2013 dengan menurunkan calon daripada Biro Politik ISMA pada Pilihan Raya Umum ke-13. ISMA menggunakan tiket parti BERJASA dengan kawasan-kawasan yang mereka bertanding majoriti pengundi adalah pengundi muslim tetapi diletakkan calon bukan muslim oleh parti kerajaan dan pembangkang. Menurut ISMA lagi, jika di kawasan wakil ISMA bertanding terdapat juga calon Melayu atau Islam yang bertanding, mereka akan berundur dan bertanding di kawasan lain.

Namun begitu, pendekatan ISMA menyertai PRU-13 telah disifatkan oleh sesetengah pihak sebagai politik perkauman. ISMA tetap menegaskan bahawa mereka bukan parti politik dan kekal sebagai NGO bebas tanpa terikat dengan mana-mana parti politik. Kesemua calon ISMA yang bertanding pada Pilihanraya Umum Malaysia ke-13 telah tewas namun sokongan yang ditunjukkan oleh masyarakat di kawasan Calon ISMA-BERJASA bertanding mencatatkan angka yang memberansangkan.

Pendekatan politik ISMA dilihat tidak menjurus ke arah politik kepartian yang mengutamakan proses pilihanraya semata-mata, tetapi politik ISMA adalah politik untuk mendaulatkan Islam melalui proses pembinaan peribadi dan melalui tahap-tahap yang tersusun rapi.

ISMA dilihat cuba memberi solusi kepada permasalahan politik umat Islam dengan slogan "Melayu Sepakat Islam Berdaulat" yang dilihat ISMA sebagai misi jangka panjang dan berterusan serta bukan mengikut penggal pilihanraya, atau isu bermusim. Seruan ini telah sampai kepada masyarakat Malaysia yang turut membawa kesan kepada perubahan landskap politik pada Pilihanraya Umum ke-14.

ISMA dilihat mengambil intipati perjuangan tokoh gerakan Islam Hassan al Banna dalam Risalah Muktamar ke-5 Ikhwan Muslimin yang menyeru kepada perpaduan Arab demi menjaga kedaulatan Islam, begitu juga yang dilihat ISMA, mereka menyeru kepada perpaduan Melayu di rantau ini demi menjaga kedaulatan Islam di Nusantara.

### COMANGO

ISMA menjadi badan yang terkehadapan dalam menggagalkan COMANGO. Ini juga mendatangkan ketidaksenangan aktivis Muslim liberal yang menganggap saranan COMANGO kepada Persatuan Bangsa-Bangsa Bersatu selari dengan ajaran Islam yang "benar" dan kedaulatan Perlembagaan Persekutuan.

ISMA menuduh COMANGO membawa dan menyebarkan agenda liberal yang berasaskan Barat. Terdapat siri ceramah besar-besaran oleh ISMA bagi menerangkan bahaya COMANGO ini kepada masyarakat Malaysia.

Berikutan kelantangan ISMA terhadap tuntutan COMANGO, Marina Mahathir telah memfailkan saman terhadap ISMA dan ahli jawatankuasanya berikutan sebuah artikel yang ditulis dan disebarkan mempunyai potret beliau dan dipercayai sebagai antara dalang dalam COMANGO.  Kes saman tersebut diselesaikan oleh kedua-dua pihak dengan Marina menerima pernyataan daripada Naib Presiden ISMA (pada ketika itu) Aminuddin bin Yahaya yang melahirkan kekesalan sekiranya artikel dan risalah-risalah yang diedarkan telah menyebabkan kepayahan dan kesan buruk serta memberikan gambaran yang salah terhadap Marina.

Usaha ISMA, yang antara lainnya dengan mengumpulkan sebanyak 700 ribu tandatangan atas talian dan secara bertulis, ternyata berhasil apabila kerajaan Malaysia telah menolak tuntutan-tuntutan COMANGO dalam Proses Semakan Berkala Sejagat di Geneva.

### Hudud

Kenyataan Presiden ISMA (pada ketika itu) Ustaz Abdullah Zaik bin Abdul Rahman yang menyebut pendatang Cina yang dibawa masuk oleh Penjajah British adalah satu pencerobohan, sebagai reaksi balas terhadap segelintir orang Cina yang lantang mempersoal dan masuk campur dalam perbahasan tentang pelaksanaan hukum hudud, telah menimbulkan rasa tidak senang dalam kalangan masyarakat mereka. MCA dan DAP telah membuat laporan polis berkaitan kenyataan itu. Susulan daripada itu, Ustaz Abdullah Zaik telah didakwa dan dijatuhkan hukuman bersalah menurut seksyen 4(1)(c) Akta Hasutan 1948 kerana menerbitkan artikel berbaur hasutan. Beliau dikenakan denda sebanyak RM2,000.00 dan menerima keputusan tersebut dengan berlapang dada.

### Petisyen "Negara Islam"

Pada 26 Disember 2018, pertubuhan ini melancarkan suatu kempen menumpu kepada petisyen yang dipercayai sebagai suatu langkah menggalak dan mengukuhkan usaha menjadikan Malaysia sebagai sebuah "negara Islam" sepertimana yang ditunjukkan slogan *Malaysia Negara Islam* yang mendapat sokongan daripada seberapa tokoh-tokoh agama utama sekitar Malaysia. Walau bagaimanapun, kempen ini sangat disanggah banyak kelompok penting termasuk G25, kelompok bekas veteran tentera Persatuan Patriot Kebangsaan (PATRIOT).

Lihat juga
----------

* Angkatan Belia Islam Malaysia (ABIM)
* Jamaah Islah Malaysia (JIM)
* Pertubuhan IKRAM Malaysia
* Barisan Jemaah Islamiah Se-Malaysia
* Aman Palestin

Rujukan
-------

1. ↑  Aeria, Andrew; Tan, Seng Keat (2014). "A Long and Winding Road to Democracy: The 2013 Asian Democracy Index for Malaysia" (PDF). *Asian Democracy Review*. **3**: 49–64.
2. ↑  Shazwan Mustafa Kamal (16 May 2014). "In Isma, a portrait of political Islam driven by urban middle-class professionals |" (dalam bahasa Inggeris). Malay Mail. Dicapai pada 21 August 2018.
3. ↑  Ahmad Fauzi Abdul Hamid; Che Hamdan Che Mohd Razali (2016). *Middle Eastern influences on Islamist organizations in Malaysia: the cases of ISMA, IRF and HTM* (dalam bahasa Inggeris). Institut ISEAS–Yusof Ishak. ISBN 978-981-4695-92-3. OCLC 1096436460.
4. ↑
5. ↑  Lebih 6 juta belia hadapi krisis identiti. Utusan Malaysia. Accessed 27 March 2012.
6. ↑  Manimaran, G. (17 February 2013). "Isma tanding PRU13 guna tiket Berjasa". *Sinar Harian*. Dicapai pada 10 May 2014.
7. ↑  "Calon Isma bakal tanding PRU 13 atas tiket Berjasa". *Astro Awani*. February 17, 2013.
8. ↑  "Akaun Aman Palestin beku, didakwa salah guna derma lebih RM15 juta". *Malaysiakini*. 2023-11-23. Dicapai pada 2023-11-27.
9. 1 2   Pengenalan ISMA Mesir
10. ↑
11. ↑
12. ↑  "salinan arkib". Diarkibkan daripada yang asal pada 2012-03-12. Dicapai pada 2014-02-23.
13. ↑  "salinan arkib". Diarkibkan daripada yang asal pada 2012-08-27. Dicapai pada 2012-08-22.
14. ↑
15. ↑
16. ↑  "salinan arkib". Diarkibkan daripada yang asal pada 2012-09-22. Dicapai pada 2012-08-23.
17. ↑  "salinan arkib". Diarkibkan daripada yang asal pada 2012-07-22. Dicapai pada 2012-08-23.
18. 1 2  Lebih 6 juta belia hadapi krisis identiti. Utusan Malaysia. Capaian 27 Mac 2012.
19. ↑  Krisis identiti belia: Ahmad Shabery jawab pendedahan Ikatan Muslimin Malaysia. Utusan Malaysia. Capaian 27 Mac 2012.
20. ↑  Himpunan Sejuta Umat di Terengganu dihadiri 6,000 orang. Utusan Malaysia. Capaian 27 Mac 2012.
21. ↑
22. ↑
23. ↑
24. ↑  "Isma anjur konvensyen keluarga", Berita Harian 15 Oktober 2011, halaman 29.
25. ↑  "Salur mesej daulatkan Islam", Sinar Harian Edisi Johor, 15 Mei 2011.
26. ↑  "KRIM serlahkan remaja Muslim hebat", Sinar Harian Edisi Selangor & KL, 7 Julai 2011.
27. ↑  Slogan ISMA[*pautan mati kekal*]
28. ↑  "salinan arkib". Diarkibkan daripada yang asal pada 2012-04-26. Dicapai pada 2012-08-23.
29. 1 2  "salinan arkib". Diarkibkan daripada yang asal pada 2012-01-26. Dicapai pada 2012-08-24.
30. ↑  ISMA akan libatkan diri dalam PRU ke-13 Diarkibkan 2013-02-06 di Wayback Machine. Capaian 2-2-2012
31. ↑  Zaik: Isma sah tanding PRU13. Sinar Harian. Capaian 2-2-2012
32. ↑  Isma tanding PRU13 guna tiket Berjasa Diarkibkan 2014-05-13 di Wayback Machine. Sinar Harian. Capaian 7-03-2013.
33. ↑  ISMA tautkan undi orang Melayu, bukan pecah undi Diarkibkan 2013-03-14 di Wayback Machine. ISMA web. Capaian 7-03-2013.
34. ↑  PRU-13: Isma pertaruh lapan calon atas tiket Berjasa. Utusan Malaysia. Capaian 11-04-2013
35. ↑  Pencalonan Zul Noordin, Fathul Bari dikecam Diarkibkan 2013-04-20 di Wayback Machine. FreeMalaysiaToday. Capaian 26-05-2013.
36. ↑  ISMA kekal sebagai NGO.[*pautan mati kekal*] ISMA web. Capaian 7-03-2013
37. ↑  "salinan arkib". Diarkibkan daripada yang asal pada 2019-02-04. Dicapai pada 2019-02-04.
38. ↑  "salinan arkib". Diarkibkan daripada yang asal pada 2019-02-04. Dicapai pada 2019-02-04.
39. ↑  "salinan arkib". Diarkibkan daripada yang asal pada 2012-08-21. Dicapai pada 2012-08-23.
40. ↑  Marina to ISMA: Retract Comango link or face legal action Diarkibkan 2013-12-03 di Wayback Machine. The Malay Mail Online. Capaian 24 November 2013.
41. ↑  ISMA adakan 20 siri ceramah ‘Bahaya Comango’ besar-besaran Diarkibkan 2013-11-18 di Wayback Machine. ISMAWeb. Capaian 24 November 2013
42. ↑
43. ↑
44. ↑
45. ↑  "salinan arkib". Diarkibkan daripada yang asal pada 2019-02-04. Dicapai pada 2019-02-04.
46. ↑  "salinan arkib". Diarkibkan daripada yang asal pada 2019-02-04. Dicapai pada 2019-02-04.
47. ↑  Kedatangan pendatang Cina bersama penjajah British satu bentuk pencerobohan Diarkibkan 2014-05-09 di Wayback Machine. ISMAWeb. Capaian 10 Mei 2014
48. ↑  MCA: Charge Isma chief and curb racial bigotry. The Star Online. Capaian 10 Mei 2014.
49. ↑
50. ↑
51. ↑  "Mufti Perak sokong kempen 'Malaysia Negara Islam'". *www.facebook.com* (dalam bahasa Inggeris). Dicapai pada 2019-02-04.
52. ↑  "Mufti Negeri Sembilan sokong kempen 'Malaysia Negara Islam'". *Portal Islam dan Melayu | ISMAWeb* (dalam bahasa Inggeris). 2019-01-17. Diarkibkan daripada yang asal pada 2019-02-04. Dicapai pada 2019-02-04.
53. ↑  "Mufti Terengganu sokong kempen 'Malaysia Negara Islam'". *www.facebook.com* (dalam bahasa Inggeris). Dicapai pada 2019-02-04.
54. ↑  "ISMA's Campaign to declare Malaysia an Islamic State". *g25-malaysia* (dalam bahasa Inggeris). Dicapai pada 2019-02-04.
55. ↑  "PATRIOT SUPPORTS G25 AGAINST ISMA'S PETITION FOR ISLAMIC STATE". *www.patriotkebangsaan.org.my*. Dicapai pada 2019-02-04.

Pautan luar
-----------

* Laman sesawang rasmi Diarkibkan 2012-03-26 di Wayback Machine

| * l
* b
* s
Pertubuhan Islam di Malaysia Malaysia |
| --- |
| Kerajaan | 

|  |
| --- |
| 
* Majlis Kebangsaan Bagi Hal Ehwal Ugama Islam Malaysia

 |
| Kementerian | 
* Jabatan Perdana Menteri (Hal Ehwal Agama)
* *Menteri dan Timbalan Menteri*

 |
| Jabatan | 
* Jabatan Kemajuan Islam
* Jabatan Kehakiman Syariah
* Jabatan Wakaf, Zakat dan Haji

 |
| Agensi | 
* Lembaga Tabung Haji
* Institut Kefahaman Islam
* Yayasan Dakwah Islamiah
* Yayasan Pembangunan Ekonomi Islam
* Yayasan Waqaf
* Al-Hijrah Media Corporation

 |
| Wilayah | 
* Majlis Agama Islam
* Jabatan Agama Islam
* Pejabat Mufti

 |

 |
| Parti Politik | 

|  |  |
| --- | --- |
| Aktif | 
* Parti Islam Se-Malaysia
* Barisan Jemaah Islamiah Se-Malaysia
* Parti Amanah Negara

 |
| Tidak aktif/Bubar | 
* Ikatan Masyarakat Islam Malaysia
* Angkatan Keadilan Insan Malaysia
* Parti Hizbul Muslimin Malaysia

 |
| Diharamkan | 
* Hizbul Muslimin

 |

 |
| Pertubuhan masyarakat | 
* Gerakan Pembela Ummah
* Dewan Perdagangan Islam Malaysia
* Ikatan Muslimin Malaysia
* Multaqa Asatizah & Duat Malaysia
* Persatuan Ulama Malaysia
* Pertubuhan IKRAM Malaysia
* Wadah Pencerdasan Umat Malaysia
* Pertubuhan Kebajikan Islam Malaysia
* Pertubuhan Ilmuan Malaysia (ILMU)
* Sekretariat Himpunan Ulama Rantau Asia (SHURA)
* Pertubuhan Islam Seluruh Sabah (USIA)
* Muslim Care Malaysia -

|  |  |
| --- | --- |
| Bangsa | 
* Persatuan Cina Muslim Malaysia (MACMA)
* Kongres India Muslim Malaysia (KIMMA)

 |
| Profesional | 
* Persatuan Peguam-Peguam Muslim Malaysia
* Persatuan Peguam Syarie Malaysia
* Persatuan Perubatan, Pengubatan, dan Kebajikan Islam Malaysia

 |
| Mahasiswa/Belia | 
* Gabungan Mahasiswa Islam Se-Malaysia
* Persatuan Belia Islam Nasional
* Angkatan Belia Islam Malaysia
* Perhimpunan Belia Islam Dunia
* Persatuan Kebangsaan Pelajar Islam Malaysia -

 |
| Gabungan persatuan | 
* Gabungan Perikatan Pertubuhan-pertubuhan Islam Bukan Kerajaan Malaysia
* Majlis Perundingan Pertubuhan Islam Malaysia
* Gabungan Dakwah Malaysia

 |
| Diharamkan | 
* Al-Arqam
* Hizbut Tahrir Malaysia
* Majlis Tertinggi Agama Malaya

 |

 |
| Kumpulan pengganas | 
* Al-Ma'unah
* Jemaah Islamiyah
* Kumpulan Mujahidin Malaysia

 |
| Portal Islam di Malaysia |